આ અંગે જીલ્લા મહિલા હેલ્પ લાઇન દ્વારા જણાવ્યા મુજબ ગીર-સોમનાથ જીલ્લાના સરા ગામે રહેતી 16 વર્ષની સગીરાએ તેમના દારૂડીયા પિતાના ત્રાસથી મહિલા હેલ્પ લાઇન 181 નો સંપર્ક કરી પોતાની આપવીતી જણાવતા મહિલા હેલ્પ લાઇનના કાઉન્સેલર ધોળીયા મનીષાબેન, પો. કો. જીજ્ઞાબેન, પાયલોટ સાગરભાઇ સહીતના સગીરાને સાથે રાખી સરા ગામે સ્કુલની બાજુમાં રહેતા સગીરાના માતા-પિતા પાસે પહોંચેલ ત્યારે પણ સગીરાના પિતા દારૂ પીધેલી હાલતમાં હોય જયાં સગીરાએ પોતાને મારકુટ કરતા હોય અને વારંવાર ઘરેથી નીકળી જવાનું કહેતા સગીરા ગુસ્સામાં આવી ઘરેથી નીકળી મહિલા હેલ્પ લાઇનનો સંપર્ક કરેલ હોવાનું જણાવેલ અને તેના માતા-પિતાની સાથે રહેવા તૈયાર ન હોવાથી ગીર-સોમનાથ જીલ્લાના મુખ્ય મથક વેરાવળમાં ચાલતા વન સ્ટોપ સેન્ટરમાં સગીરાને સુરક્ષા અર્થે રાખેલ હોવાનું એક યાદીમાં જણાવેલ છે.